Diari Oficial de la Generalitat Valenciana


Sumari del DOGV 9262, del 24-01-2022 (2022/352)

RESOLUCIÓ de 17 de gener de 2022, de la Sotssecretària de la Vicepresidència Segona i Conselleria d'Habitatge i Arquitectura Bioclimàtica, per la qual es modifica la Resolució de 3 de desembre de 2021, per la qual es dona publicitat a les bases del procediment per a la selecció de dos llocs de direcció de programa vinculats al Pla de recuperació, transformació i resiliència, finançat pel Mecanisme Europeu de Recuperació i Resiliència i pels fons REACT-EU.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9262

Data del DOGV
:   24-01-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/352


Data del document
:   17-01-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * concurs administratiu

RESOLUCIÓ de 17 de gener de 2022, de la Sotssecretària de la Vicepresidència Segona i Conselleria d'Habitatge i Arquitectura Bioclimàtica, per la qual es modifica la Resolució de 3 de desembre de 2021, per la qual es dona publicitat a les bases del procediment per a la selecció de dos llocs de direcció de programa vinculats al Pla de recuperació, transformació i resiliència, finançat pel Mecanisme Europeu de Recuperació i Resiliència i pels fons REACT-EU. [2022/352]  
Amb data de 15 de desembre 2021 es publica en el DOGV la Resolució de 3 de desembre de 2021, de la Sotssecretaria de la Vicepresidència Segona i Conselleria d'Habitatge i Arquitectura Bioclimàtica, per la qual es fa publicitat de les bases del procediment per a la selecció de dues places de direcció de programa vinculades al Pla de recuperació, transformació i resiliència, finançat pel Mecanisme Europeu de Recuperació i Resiliència i pels fons REACT-EU.  
Amb data de 17 de gener de 2022 es dicta resolució per la qual estima parcialment el recurs de reposició interposat pel col·legi d'enginyers de camins, canals i ports de la comunitat valenciana contra la Resolució de 3 de desembre de 2021, de la Sotssecretària de la Vicepresidència segona i conselleria d'Habitatge i Arquitectura Bioclimàtica, per la qual es dona publicitat a les bases del procediment per a la selecció de dos llocs de direcció de programa vinculats al Pla de Recuperació, Transformació i Resiliència finançat pel Mecanisme Europeu de Recuperació i Resiliència, i pels fons REACT-EU.  
  
Mitjançant la citada resolució s'estima parcialment el recurs presentat pel Col·legi d'Enginyers de Camins, Canals i Ports en data de 22 de desembre resolent-se dictar la corresponent resolució de modificació de la Resolució de 3 de desembre de 2021 quant a la seua base setena, apartat 2, a fi d'eliminar les possibles restriccions a la competència que pogueren produir-se entre les persones aspirants al procediment selectiu convocat concedint-se un nou termini de presentació d'instàncies.   
  
D'acord amb el que disposa l'article 38.1 de la Llei 39/2015, d'1 d'octubre, del Procediment Administratiu Comú de les Administracions Públiques ?els actes de les Administracions Públiques subjectes al Dret Administratiu seran immediatament executius», per la qual cosa procedeix dictar la present resolució a conseqüència de l'estimació del recurs de reposició.  
Vist l'anteriorment exposat i, en virtut de les competències establides en l'article 69, apartat a) de la Llei 5/1983, de 30 de desembre, del Consell en matèria de personal, resolc  
  
Primer  
Es modifica la seua base setena.2 continguda en l'annex I de la citada Resolució de 3 de desembre de 2021 que queda com segueix:  
«2. Requisits específics  
Les persones candidates hauran de complir els següents requisits:  
- Estar en possessió d'un títol superior universitari o en condicions d'obtindre'l en la data de finalització del termini presentació de les sol·licituds.  
Els estudis universitaris hauran de correspondre a titulacions oficialment reconegudes pel Ministeri d'Educació i Formació Professional. Les persones aspirants amb titulacions obtingudes a l'estranger hauran d'acreditar que estan en possessió de la corresponent convalidació o de la credencial que acredite, si escau, l'homologació.   
  
Aquest requisit no s'aplicarà a les persones aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de Dret Comunitari.  
- Formació i experiència administrativa i de gestió durant un mínim de dos anys, preferentment en el sector públic, en l'àmbit de gestió de fons europeus.  
- Coneixement especialitzat en gestió de projectes europeus.  
- Experiència professional en funcions de direcció i coordinació d'equips de treball.-  
  
Segon  
S'obri un nou termini per a la presentació de sol·licituds que serà de deu dies hàbils a comptar des del següent al de la publicació de la present resolució en el Diari Oficial de la Generalitat Valenciana. Les sol·licituds es presentaran de manera telemàtica a través del tràmit https://www.gva.es/es/inicio/procedimientos'id\_proc=22053  
Les sol·licituds presentades dins del termini establit en la Resolució de 3 de desembre de 2021 a través del procediment establit a aquest efecte es consideren vàlides sense necessitat que les persones interessades presenten reiteren la sol·licitud, i sense perjudici de la seua inclusió en la llista d'admesos, que es resoldrà conjuntament amb el nou període concedit, i tot això sense perjudici de poder aportar nova documentació si així ho estimen oportú.   
  
Tercer  
La present resolució es publicarà en el Diari Oficial de la Generalitat Valenciana i produirà efectes des del dia de la seua signatura.  
  
Contra aquesta resolució que posen fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar:   
a) Directament recurs contenciós administratiu davant els jutjats contenciosos administratius de València o davant els jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà al de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.   
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà al de la seua publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Tot això, sense perjudici que les persones interessades puguen exercitar qualsevol altre recurs que estimen oportú.  
  
València, 17 de gener de 2022.- La Sotssecretària de la Vicepresidència segona i conselleria d'Habitatge i Arquitectura Bioclimàtica: Blanca Jiménez Garrido.